P6_TA(2005)0148

Gensidighedsmekanismen *

Europa-Parlamentets lovgivningsmæssige beslutning om forslag til Rådets forordning om ændring af forordning (EF) nr. 539/2001 med hensyn til gensidighedsmekanismen (KOM(2004)0437 — C6-0097/2004 — 2004/0141(CNS))

(Høringsprocedure)

Europa-Parlamentet,

- der henviser til Kommissionens forslag (KOM(2004)0437) [1],

- der henviser til EF-traktatens artikel 62, nr. 2, litra b), nr. i),

- der henviser til EF-traktatens artikel 67, der danner grundlag for Rådets høring af Parlamentet (C6-0097/2004),

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender og udtalelse fra Udenrigsudvalget (A6-0065/2005),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETRAGTNING 2

(2) Da ensidig indførelse af visumpligt er en alvorlig situation, er det vigtigt, at den eller de berørte medlemsstater får pligt til at give Kommissionen meddelelse derom. For at sikre at det pågældende tredjeland på ny fritager statsborgere fra de pågældende medlemsstater for visumpligt, bør der indføres en mekanisme, der kombinerer foranstaltninger på forskelligt niveau og af forskellig intensitet, som kan iværksættes hurtigt. Kommissionen bør således omgående henvende sig til det pågældende tredjeland, aflægge rapport til Rådet og have mulighed for på et hvilket som helst tidspunkt at foreslå Rådet at træffe en midlertidig afgørelse om indførelse af visumpligt for statsborgere fra det pågældende tredjeland. Vedtagelsen af en sådan midlertidig afgørelse må ikke være til hinder for, at det pågældende tredjeland kan overføres til bilag I i forordning (EF) nr. 539/2001. Den midlertidige foranstaltnings ikrafttræden og et eventuelt forslag om overførsel af landet til bilag I bør desuden knyttes tidsmæssigt sammen. | (2) Da ensidig indførelse af visumpligt er en alvorlig situation, er det vigtigt, at den eller de berørte medlemsstater får pligt til at give Kommissionen meddelelse derom. For at sikre at det pågældende tredjeland på ny fritager statsborgere fra de pågældende medlemsstater for visumpligt, bør der indføres en mekanisme, der kombinerer foranstaltninger på forskelligt niveau og af forskellig intensitet, som kan iværksættes hurtigt. Kommissionen bør således omgående henvende sig til det pågældende tredjeland, aflægge rapport til Europa-Parlamentet og Rådet og have mulighed for på et hvilket som helst tidspunkt at foreslå Rådet at træffe en midlertidig afgørelse om indførelse af visumpligt for statsborgere fra det pågældende tredjeland. Vedtagelsen af en sådan midlertidig afgørelse må ikke være til hinder for, at det pågældende tredjeland kan overføres til bilag I i forordning (EF) nr. 539/2001. Den midlertidige foranstaltnings ikrafttræden og et eventuelt forslag om overførsel af landet til bilag I bør desuden knyttes tidsmæssigt sammen. For at sikre gennemsigtighed og demokratisk kontrol bør Europa-Parlamentet holdes underrettet om mekanismen på alle stadier, og det bør kunne udtale sig om en midlertidig foranstaltning. |

Ændring 2

BETRAGTNING 3A (ny)

| (3 a) Gensidighedsprincippet bør også anvendes på betingelser og procedurer, som indføres af et tredjeland, og som bevirker en væsentlig begrænsning af bevægelsesfriheden for en medlemsstats statsborgere. |

Ændring 3

BETRAGTNING 5

(5) Der bør indføres en overgangsordning for de tilfælde, hvor medlemsstater på det tidspunkt, hvor nærværende forordning træder i kraft, er undergivet visumpligt i tredjelande, som er opført i bilag II til forordning (EF) nr. 539/2001. For Islands og Norges vedkommende er nærværende forordning en videreudvikling af Schengen-reglerne på det område, der er omhandlet i artikel 1, litra a), i afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne. | (5) Der bør indføres en overgangsordning for de tilfælde, hvor medlemsstater på det tidspunkt, hvor nærværende forordning træder i kraft, er undergivet visumpligt i tredjelande, som er opført i bilag II til forordning (EF) nr. 539/2001. For at styrke solidariteten mellem medlemsstaterne i sådanne tilfælde bør gensidighed være det ledende princip for Kommissionen i dens bestræbelser på at sikre visumfritagelse. For Islands og Norges vedkommende er nærværende forordning en videreudvikling af Schengen-reglerne på det område, der er omhandlet i artikel 1, litra a), i afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne. |

Ændring 4

ARTIKEL 1Artikel 2, stk. 4, litra a (forordning (EF) nr. 539/2001)

a)senest ti dage efter, at det pågældende tredjeland har indført visumpligt eller har givet meddelelse om indførelse af visumpligt, giver den berørte medlemsstat Kommissionen skriftlig meddelelse derom; denne meddelelse offentliggøres i Den Europæiske Unions Tidende, C-udgaven | a)senest 90 dage efter, at det pågældende tredjeland har indført visumpligt eller har givet meddelelse om indførelse af visumpligt, giver den berørte medlemsstat Kommissionen skriftlig meddelelse derom; denne meddelelse offentliggøres i Den Europæiske Unions Tidende, C-udgaven |

Ændring 5

ARTIKEL 1Artikel 1, stk. 4, litra b (forordning (EF) nr. 539/2001)

b)Kommissionen tager omgående kontakt til det pågældende tredjelands myndigheder for at få visumpligten ophævet og aflægger rapport til Rådet derom senest seks måneder efter offentliggørelsen af meddelelsen | b)Kommissionen tager omgående kontakt til det pågældende tredjelands myndigheder for at få visumpligten ophævet og aflægger rapport til Europa-Parlamentet og Rådet derom senest seks måneder efter offentliggørelsen af meddelelsen |

Ændring 6

ARTIKEL 1Artikel 1, stk. 4, litra c (forordning (EF) nr. 539/2001)

c)På baggrund af konklusionerne i rapporten kan Kommissionen forelægge Rådet et forslag til midlertidig indførelse af visumpligt for det pågældende tredjelands statsborgere. Rådet træffer afgørelse om forslaget med kvalificeret flertal inden tre måneder. | c)På baggrund af konklusionerne i rapporten kan Kommissionen senest to måneder efter datoen for forelæggelsen af den i litra b) omhandlede rapport forelægge Rådet et forslag til midlertidig indførelse af visumpligt for det pågældende tredjelands statsborgere, som Rådet fremsender til Europa-Parlamentet. Rådet træffer afgørelse om forslaget med kvalificeret flertal inden tre måneder. |

Ændring 7

ARTIKEL 1Artikel 1, stk. 4, litra c a (nyt) (forordning (EF) nr. 539/2001)

| c a)Såfremt Europa-Parlamentet i en begrundet beslutning erklærer sig uenigt i et forslag til en midlertidig foranstaltning om midlertidig indførelse af visumpligt for statsborgere fra det pågældende tredjeland, behandler Kommissionen forslaget på ny. Kommissionen kan under hensyntagen til beslutningen og senest en måned efter vedtagelsen heraf forelægge et nyt forslag eller fortsætte proceduren. Den begrunder sit valg. |

Ændring 8

ARTIKEL 1Artikel 1, stk. 4, litra c b (nyt) (forordning (EF) nr. 539/2001)

| c b)Såfremt Kommissionen ikke forelægger et forslag om midlertidig indførelse af visumpligt for statsborgere fra det pågældende tredjeland, gør den senest seks måneder efter datoen for forelæggelse af rapporten i litra b) et yderligere forsøg på at få visumpligten ophævet og aflægger rapport herom til Europa-Parlamentet og Rådet. Såfremt tredjelandet ikke har ophævet visumpligten, forelægger Kommissionen — senest to måneder efter forelæggelsen af denne rapport — et forslag om midlertidig indførelse af visumpligt for statsborgere fra det pågældende tredjeland eller et forslag til en anden passende foranstaltning på udenrigsområdet, som Rådet fremsender til Europa-Parlamentet. Rådet træffer afgørelse om forslaget med kvalificeret flertal inden tre måneder. Proceduren i litra c a) finder anvendelse. |

Ændring 9

ARTIKEL 1, NR. 1A (nyt)Artikel 7 a (ny) (forordning (EF) nr. 539/2001)

| 1 a.Følgende indsættes som artikel 7 a:Artikel 7 a1. Hvis et tredjeland indfører betingelser eller procedurer, som bevirker en væsentlig begrænsning af bevægelsesfriheden for statsborgere fra en medlemsstat, gælder følgende:a)Senest 90 dage efter, at det pågældende tredjeland har indført eller givet meddelelse om indførelse af sådanne betingelser eller procedurer, giver den berørte medlemsstat Kommissionen skriftlig meddelelse derom; denne meddelelse offentliggøres i Den Europæiske Unions Tidende, C-udgaven.b)Kommissionen tager omgående kontakt til det pågældende tredjelands myndigheder for at sikre, at disse betingelser eller procedurer ikke tages i anvendelse, og aflægger rapport til Europa-Parlamentet og Rådet om resultatet af disse skridt senest seks måneder efter offentliggørelsen af meddelelsen.c)På baggrund af konklusionerne i rapporten kan Kommissionen senest to måneder efter datoen for forelæggelsen af rapporten i litra b) forelægge Rådet et forslag om midlertidig indførelse af tilsvarende betingelser eller procedurer for det pågældende tredjelands statsborgere, som rejser til EU. Rådet fremsender forslaget til Europa-Parlamentet. Rådet træffer afgørelse om forslaget med kvalificeret flertal inden tre måneder.d)Såfremt Europa-Parlamentet i en begrundet beslutning erklærer sig uenigt i et forslag om midlertidig indførelse af tilsvarende betingelser eller procedurer for statsborgere fra det pågældende tredjeland, som rejser til EU, behandler Kommissionen forslaget på ny. Kommissionen kan under hensyntagen til beslutningen og senest en måned efter vedtagelsen heraf forelægge et nyt forslag eller fortsætte proceduren. Den begrunder sit valg.e)Såfremt Kommissionen ikke forelægger et forslag om midlertidig indførelse af tilsvarende betingelser eller procedurer for statsborgere fra det pågældende tredjeland, som rejser til EU, gør den senest seks måneder efter datoen for forelæggelse af rapporten i litra b) et yderligere forsøg på at sikre, at disse betingelser eller procedurer ikke tages i anvendelse og aflægger rapport herom til Europa-Parlamentet og Rådet. Senest to måneder efter forelæggelsen af denne rapport forelægger Kommissionen, hvis tredjelandet fortsat anvender de pågældende betingelser eller procedurer, Rådet et forslag til en passende foranstaltning på grundlag af gensidighedsprincippet, som Rådet fremsender til Europa-Parlamentet. Rådet træffer afgørelse om forslaget med kvalificeret flertal inden tre måneder. Proceduren i litra d) finder anvendelse.f)Kommissionen kan, hvis den skønner det nødvendigt, forelægge det i litra c) og e) omhandlede forslag uden en forudgående rapport. Proceduren i litra c) og d) finder anvendelse på dette forslag.g)Hvis tredjelandet ophæver de betingelser eller procedurer, som bevirker en væsentlig begrænsning af bevægelsesfriheden for statsborgere fra en medlemsstat, giver den berørte medlemsstat Kommissionen meddelelse herom. Meddelelsen offentliggøres i Den Europæiske Unions Tidende, C-udgaven. Enhver midlertidig foranstaltning, der er vedtaget i henhold til litra c), og enhver passende foranstaltning, der er vedtaget i henhold til litra e), ophører automatisk på den dato, hvor ophævelsen af de betingelser eller procedurer, som bevirker en væsentlig begrænsning af bevægelsesfriheden for en medlemsstats statsborger, træder i kraft. |

[1] Endnu ikke offentliggjort i EUT.

--------------------------------------------------